En 19-årig mand brugte en del af fredag aften på at smadre ruder flere steder i Kaas. Blandt andet gik det ud over Superspar og en tankstation. Det fortæller vagtchef hos Nordjyllands Politi Åge Pedersen. Teenagere blev opdaget, og politiet blev tilkaldt. Det viste sig, at den unge mand var særdeles beruset. Han blev anholdt, sigtet for hærværk. Og kan måske også forvente at modtage et erstatningskrav på grund af de smadrede ruder.
En ung mand kan forvente et efterspil, efter han stod bag hærværk i Kaas fredag aften.